18 Maart: Jy kan nie vir die Here wegkruip nie. - Jan van der Watt - www.bybelkennis.co.za
by Mitch Kalp · Published 18/03/2017 · Updated 01/03/2017
Luk 8:9-21 (fokus 8:16-18)
‘n Dominee loop eendag ‘n man raak wat in ‘n donker hoekie wegkruip terwyl hy te veel drank drink. “Broer, die Here sien jou ook hier raak, al probeer jy wegkruip”, sê die dominee. “Ja, dominee, maar Hy skinder nie so baie nie. Dis nie vir Hom wat ek hier wegkruip nie”, kom die antwoord.
Daar is geweldig baie waarheid in die storie. Ons kan nie vir die Here wegkruip nie. Hy weet waar ons is en wat ons doen. Sy lig skyn in die verste en donkerste plekke van ons hart (8:17). Dan “skinder” Hy ook nie… sy teenwoordigheid by ons is opreg. Hy is nie daar om ons te probeer seermaak nie, selfs al waarsku Hy ons dat Hy nie net paai nie, maar ook oordeel kan uitspreek (8:17). Selfs die verwysing na oordeel is eintlik ‘n bedekte pleidooi om God in jou lewe raak te sien… om te besef Hy is daar om iets aan jou eie lewe te doen.
Met die Here kan jy in jou donker hoekies praat. Hy luister maar skinder nie daarna nie. Hy is daar om jou te help, omdat Hy jou liefhet. En jy hoef Hom nie te probeer beïndruk nie, want Hy weet.
Hy is die Een wat jy kan vertrou…
by Mitch Kalp · Published 19/05/2017